वास्कोः सम्राट क्लब वास्को द गामा आनी श्री महारुद्र हनुमान संस्थान, नवेवाडें वास्को हांच्या जोड पालवान आयोजीत अखील गोंय फुगडी सर्तींत चिखले वास्को हांगच्या श्री नृसिंह सांतेरी फुगडी मंडळाक पयलें इनाम फावो जालें.
 तशेंच दुसरें इनाम श्री राम शांतादुर्गा फुगडी मंडळ (कुमारजुयां), तिसरें श्री पांडुरंग ब्रह्मेश्वर मंडळ (आखाड्यार), उमेद वाडोवपी इनाम श्री विठ्ठल रखुमाई फुगडी मंडळ (कुमारजुयां) आनी वैभवी सेल्फ हेल्पग्रुप (नवेवाडें-वास्को) हांकां फावो जालें. इनामां भेटवण सुवाळ्याक मुखेल सोयरे म्हणून नगरसेवक विनोद किनळेंकार हाजीर आशिल्ले. तशेंच माचयेर सम्राट क्लबाचे अध्यक्ष चंद्रकांत गवस, नगरसेवक यतीन कामुर्लेकार, श्री महारुद्र हनुमान संस्थानाचे अध्यक्ष सुरेंद्र केरकार, सम्राट क्लबाचे सचीव गिरीष कोळंबकार, स्नेहल संझगिरी, अजित परब हाजीर आशिल्ले.
 ह्या वेळार किनळेंकार हांणी सम्राट क्लबाच्या ह्या उपक्रमा विशीं खोस उक्तायली. चंद्रकांत गवस हांणी सम्राट क्लब वास्कोच्या उपक्रमाविशीं म्हायती दिली. हे सर्तीचे परीक्षक महेंद्र गांवकार आनी दिगंबर कोलवाळकार हांणी सर्तक पंगडांक मार्गदर्शन केलें. राजाराम गडेकार हांणी सुत्रसंचालन केलें. कोळंबकार हांणी उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 